**REPUBLIKA HRVATSKA**

**Sveučilište Josipa Jurja Strossmayera u Osijeku**



**raspisuje**

**N A T J E Č A J**

**za upis 30 studenata na** **doktorski interdisciplinarni studij**

**Molekularne bioznanosti**

**u akademskoj 2024./2025. godini**

**I.**

1. Doktorski interdisciplinarni studij Molekularne bioznanosti izvodi Sveučilište Josipa Jurja Strossmayera u Osijeku u suradnji sa Sveučilištem u Dubrovniku i Institutom Ruđer Bošković u Zagrebu.

2. Doktorski interdisciplinarni studij Molekularne bioznanosti traje tri godine odnosno šest semestara i njegovim završetkom stječe se 180 ECTS bodova i akademski stupanj doktora znanosti iz Interdisciplinarnog područja znanosti uz naznaku najmanje dva znanstvena polja u koja pripada sadržaj doktorskog rada (u skladu s točkom II natječaja).

3. Na doktorski interdisciplinarni studij Molekularne bioznanosti prema potencijalnom broju mentora upisuje se ukupno 30 studenata.

**II.**

**Opći podaci o doktorskom interdisciplinarnom studiju**

Interdisciplinarnost je temeljna značajka doktorskog interdisciplinarnog studija Molekularne bioznanosti koji funkcionalno integrira:

* područje biotehničkih znanosti - polje prehrambena tehnologija, polje poljoprivreda
* područje biomedicine i zdravstva - polje temeljne medicinske znanosti,
* područje prirodnih znanosti - polje biologija, polje kemija

Studijski program doktorskog interdisciplinarnog studija Molekularne bioznanosti sadrži

* obvezne predmete
* metodološke izborne predmete
* izborne predmete u različitim modulima:
  + znanost o materijalima i nove tehnologije
  + bioinformatika
  + biologija
  + biologija mora
  + biologija biljaka
  + biomedicina

Doktorski interdisciplinarni studij traje tri godine odnosno šest semestara: obvezni i metodološki izborni predmeti slušaju se u I. semestru, izborni predmeti u modulima slušaju se u II. semestru, a u ostalim semestrima student je posvećen izradi doktorskog rada.

**III.**

**Uvjeti upisa na studij**

* Studij mogu upisati kandidati sa završenim sveučilišnim diplomskim, sveučilišnim integriranim prijediplomskim i diplomskim studijem ili sveučilišnim specijalističkim studijem te dodiplomskim studijem prema studijskom sustavu prije 2005. godine, kako slijedi:

1. iz područja biotehničkih, biomedicinskih i prirodnih znanosti (biologije, kemije, fizike, prehrambene tehnologije, kemijskog inženjerstva, biotehnologije, humane i veterinarske medicine, dentalne medicine, farmacije, sestrinstva, fizioterapije, poljoprivrede i šumarstva);
2. ostalih sveučilišnih diplomskih, sveučilišnih integriranih prijediplomskih i diplomskih studija uz polaganje razlikovnih predmeta koje utvrđuje Vijeće za interdisciplinarne doktorske studije.

* Studij mogu upisati kandidati koji su magistrirali na odgovarajućem poslijediplomskom studiju. Broj priznatih ECTS bodova za upis u određeni semestar odobrava Vijeće za interdisciplinarne doktorske studije ovisno o priloženim kvalifikacijama (akademski stupanj magistra znanosti, broj objavljenih radova, sudjelovanje na skupovima i sl.).
* Studij mogu upisati osobe čija je prosječna ocjena na sveučilišnom diplomskom, sveučilišnom integriranom preddiplomskom i diplomskom studiju bila najmanje 3,5. Iznimno pravo upisa imaju osobe čija ocjena je ispod 3,5 pod uvjetom da imaju preporuku dva ugledna znanstvenika ili sveučilišna profesora visokog učilišta na kojem su diplomirali.
* Poznavanje jednog svjetskog jezika.

**IV.**

**Prijava za natječaj (**na propisanom obrascu nositelja studija koji se može preuzeti na [http://mobi.unios.hr/dokumenti/](http://mobi.unios.hr/dokumenti/%20%20)  **) mora sadržavati:**

* osobne podatke kandidata s naznakom adrese stanovanja,
* životopis
* motivacijsko pismo i opis znanstveno-istraživačkog interesa
* presliku domovnice ili dokaz o državljanstvu
* ovjerenu presliku diplome o završenom studiju
* prijepis ocjena završenog integriranog sveučilišnog prijediplomskog i diplomskog studija/sveučilišnog prijediplomskog i sveučilišnog diplomskog studija s istaknutom prosječnom ocjenom koja treba biti veća od 3,5
* preporuke dvaju uglednih znanstvenika ili sveučilišnih profesora visokog učilišta na kojem su diplomirali (ako je prosjek manji od 3,5)
* potvrda o poznavanju jednog svjetskog jezika ili pisana izjava o tome
* potvrdu ustanove ili izjavu kandidata u pisanom obliku o obvezi plaćanja školarine

Prijave se podnose osobno ili se šalju poštom **u roku 30 dana od objave natječaja** na adresu:

**Sveučilište Josipa Jurja Strossmayera u Osijeku**

**Trg Svetog Trojstva 3**

**31000 Osijek**

**s naznakom "prijava za upis na doktorski interdisciplinarni studij Molekularne bioznanosti"**

**V.**

**Troškovi doktorskog studija:**

1. Ukupna školarina u skladu sa studijskim programom doktorskog studija iznosi **7.000,00€.**
2. Školarina se uplaćuje prije upisa u godinu na žiroračun broj HR4325000091102012988; poziv na broj OIB KANDIDATA;
3. Nakon izvršene uplate pristupnici prilažu potvrdu o uplati i to preslika virmana (ako je platilo poduzeće/ustanova) odnosno preslika uplatnice (ako je platio sam kandidat);

**VI.**

Prijave na natječaj i ispunjenost uvjeta kandidata za upis na doktorski interdisciplinarni studij razmatra Povjerenstvo za utvrđivanje ispunjavanja uvjeta kandidata za upis.

Prijave koje nisu popunjene u skladu s propisanim obrascem za prijavu i uputama neće se razmatrati, kao i nepotpune i nepravovremene prijave.

Povjerenstvo za odabir kandidata provodi postupke vrednovanja kroz dvije razine. Prvu razinu vrednovanja čini ocjenjivanje kandidata prema natječajnoj dokumentaciji. Drugu razinu vrednovanja čini razgovor s kandidatima.

**Listu izabranih kandidata** za upis na doktorski studij utvrđuje Vijeće za interdisciplinarne doktorske studije temeljem provedenog bodovanja. Način bodovanja kandidata utvrđuje Vijeće za interdisciplinarne doktorske studije i objavljen je na web stranici <https://mobi.unios.hr/> .

Kandidat ima pravo podnijeti prigovor na izborni postupak putem Ureda za studente u roku od 24 sata nakon objavljivanja rezultata postupka izbora kandidata.

O rezultatima natječaja svi podnositelji prijava bit će obaviješteni objavom na mrežnoj stranici najkasnije 30 dana nakon zaključenja natječajnog postupka.

Svi pojmovi koji se koriste u ovom Natječaju a imaju rodni značaj, obuhvaćaju na jednak način muški i ženski rod.

**Studijski program i izvedbeni plan** doktorskog interdisciplinarnog studija objavljen je na web stranici <http://www.unios.hr/molekularna/> Sveučilišta Josipa Jurja Strossmayera u Osijeku.

**Detaljnije informacije o studiju** mogu se dobiti na web stranici <http://www.unios.hr/molekularna/> ili u Uredu za studente doktorskog interdisciplinarnog studija Molekularne bioznanosti na Sveučilištu Josipa Jurja Strossmayera u Osijeku, Trg Svetog Trojstva 3, 31000 Osijek ili na br.tel. 031 224-142 u uredovno vrijeme od 8.00-14.00h.